“Samarqandbank” faoliyati tugatildi

O'zbekiston Respublikasining “O'zbekiston Respublikasining Markaziy banki to'g'risida”gi Qonunining 53-moddasi va “Banklar va bank faoliyati to'g'risida”gi Qonunining 14-moddasiga asosan amaldagi bank qonunchiligi talablarini buzganligi sababli O‘zbekiston Respublikasi Markaziy banki  “Samarqand” ochiq aktsiyadorlik-tijorat bankidan bank operatsiyalarini amalga oshirish huquqini beruvchi litsenziyasini chaqirib oldi.

Bu haqda O‘zbekiston Markaziy banki rasmiy sayti xabar berdi.
9-yanvar 18:43 holatiga ko‘ra “Samarqand” OATB sayti ishlamayapti. Bank rasmiy tvitteridagi so‘nggi xabar 2010-yilda qoldirilgan. Tvitterda bank faoliyati to‘xtatilishi haqida xabar berilmagan.